Vidám pillanatok a fogászaton – ELSŐ ALKALOMMAL FOGTÜNDÉR CSALÁDI NAP

Több interaktív esemény is vár a kicsikre és a nagyokra egyaránt, felnőttek és gyermekek is játékos és hasznos programokon vehetnek részt a FOGTÜNDÉR Családi Napon. A gyermekek a szülőkkel együtt kalandozhatnak a fogak világában. A szervezők a PTE 3D Nyomtatási és Vizualizációs Központ közreműködésével játékos fogászati eszközöket alkottak meg. A vállalkozó kedvű résztvevők fogorvosként „sárkányfogakat” tömhetnek, édességgel bekent fogakat kell megtisztítaniuk, foghalacskákat kifogni, de az elektromos fogkefe használatát is gyakorolhatják. Lakatos Norbert vaklufis közreműködésével megalkothatják a saját lufi Fogtündérüket.

A FOGTÜNDÉR program az országban egyedülálló, amely 2021-ben kezdődött a fél-négy év közötti gyermekek fogászati szűrővizsgálata és tanácsadás céljából. Azonban ezen is túlmutat, mivel ha szükséges, kezelik is a gyermekeket.

Aztán a kicsik egyre nagyobbak lettek és szerettek volna visszatérni a FOGTÜNDÉRhez. Az is inspirálta a FOGTÜNDÉR CSALÁDI NAP létrejöttét, hogy egyre több szülő igényelte, hogy a nagyobb testvér is eljöhessen a FOGTÜNDÉR eseményre. Többéves álom valósul meg a FOGTÜNDÉR CSALÁDI NAP létrejöttével.

A program kezdeményezője Dr. Balásné Dr. Szántó Ildikó a PTE KK Fogászati és Szájsebészeti Klinika Gyermek- és Ifjúsági Fogászati Tanszékvezetője továbbtervezett, amelyhez támogatókra volt szükség. A Pécsi Civil Pályázati Alap, a NEA, a Miniszterelnökség, a Bethlen Gábor Alapítvány támogatásával végre megvalósulhat a program.

A FOGTÜNDÉR CSALÁDI NAP-nak a PTE KK Fogászati és Szájsebészeti Klinika Gyermekfogászata ad otthont 2024. október 3-án.

A programok ingyenesek, de regisztrációhoz kötöttek. Regisztrálni az alábbi űrlap kitöltésével lehet:

<https://forms.gle/G3BT4sBxqUucQJbL8>

A regisztráció gyermekenként szükséges, azonban egy gyermek regisztrációja során több program és időpont is foglalható. További információ: ertedesveledvideo@gmail.com